CELEX: 32013R0678
Language: sk
Date: 2013-07-09 00:00:00
Title: Nariadenie Rady (EÚ) č. 678/2013 z  9. júla 2013 , ktorým sa mení nariadenie (ES) č. 974/98, pokiaľ ide o zavedenie eura v Lotyšsku

18.7.2013   
            
            
               SK
            
            
               Úradný vestník Európskej únie
            
            
               L 195/2
            
         NARIADENIE RADY (EÚ) č. 678/2013
   z 9. júla 2013,
   ktorým sa mení nariadenie (ES) č. 974/98, pokiaľ ide o zavedenie eura v Lotyšsku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 140 ods. 3,
   so zreteľom na návrh Európskej komisie,
   so zreteľom na stanovisko Európskej centrálnej banky,
   keďže:
   
               (1)
            
            
               Nariadením Rady (ES) č. 974/98 z 3. mája 1998 o zavedení eura (1) sa stanovuje výmena mien za euro v členských štátoch, ktoré splnili potrebné podmienky na prijatie eura v čase, keď Spoločenstvo vstúpilo do tretej etapy hospodárskej a menovej únie.
            
         
               (2)
            
            
               Podľa článku 4 Aktu o pristúpení z roku 2003 je Lotyšsko členským štátom, pre ktorý platí výnimka, ako sa vymedzuje v článku 139 ods. 1 Zmluvy o fungovaní Európskej únie.
            
         
               (3)
            
            
               Podľa rozhodnutia Rady 2013/387/EÚ z 9. júla 2013 o prijatí eura Lotyšskom 1. januára 2014 (2) Lotyšsko spĺňa potrebné podmienky na prijatie eura a výnimka v prospech Lotyšska sa má zrušiť s účinnosťou od 1. januára 2014.
            
         
               (4)
            
            
               Na zavedenie eura v Lotyšsku je nutné rozšíriť platnosť existujúcich ustanovení o zavedení eura uvedených v nariadení (ES) č. 974/98 na Lotyšsko.
            
         
               (5)
            
            
               Vo vnútroštátnom pláne prechodu Lotyšska na euro sa uvádza, že eurobankovky a euromince by sa v tomto členskom štáte mali stať zákonným platidlom dňom prijatia eura ako jeho meny. Z toho vyplýva, že dátumom prijatia eura a prechodu na hotovostné euro by mal byť 1. január 2014. „dobiehacie obdobie“ by sa nemalo uplatňovať.
            
         
               (6)
            
            
               Príloha k nariadeniu (ES) č. 974/98 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 974/98 sa mení tak, že sa do tabuľky medzi údaje týkajúce sa Cypru a Luxemburska vkladá tento riadok:
   
      
                  „Lotyšsko
               
               
                  1. január 2014
               
               
                  1. január 2014
               
               
                  neuplatňuje sa“
               
            
   Článok 2
   Toto nariadenie nadobúda účinnosť 1. januára 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. júla 2013
      
         
            Za Radu
         
         
            predseda
         
         R. ŠADŽIUS
      
   
   
      (1)  Ú. v. ES L 139, 11.5.1998, s. 1.
   
      (2)  Pozri stranu 24 tohto úradného vestníka.